Ł'iPad xe on tablet computer prodòto da Apple in gràdo de ripròdùre contenui moltimèdiàłi e de navigar so Internet. Xe inòltre retròconpàtibiłe co łe aplicaxioni par iOS. El dispoìtivo xe dotà de no schèrmo da 9,7 połiçi co retròiluminaxion a LED e supòrto al multi-touch. In tre mèxi Apple gà venduo tre miłioni de iPad. iPad uxa na conesion Wi-Fi o 3G par conèterse a Internet. iPad xe stà prexentà da Steve Jobs el 27 xenaro 2010 a na conferènxa Apple inte el de San Francisco, dopo n'intènsa canpàgna mediatega conpòsta esclusivàmènte da indiscrèxioni. Prìma de tałe data Apple, cofà da so tradixion, gà mantègnuo el masimo silènxio rigùardo al'iPad: l'anunçio al publico xe coìnciso co ła presèntaxìon del prodòto. Ło schèrmo mixùra 9,7 połiçi e el display a cristàłi łicuidi gà na risołuxion de 1024 x 768 pixel. El vètro che costitùise ło schèrmo xe multi-touch, al pàri del'iPhone e l'iPod Touch. El display rispònde a do sensòri: on sensòre de luçe anbiènte par regòłar ła łuminòsità del schèrmo e on açelèromètro a tre asi par riłevar l'orientàmènto del'iPad. A diferènxa del'iPhone e del'iPod touch, l'iPad supòrta na rotaxion del schèrmo de cualsìasi angòło. Ła major pàrte de łe aplicaxioni vien supòrtà sia in verticàłe che in orixontàłe. Ł'iPad utiłixa łe reti Wi-Fi co stàndar IEEE 802.11 a/b/g/n e ła tegnołogia Bluetooth 2.1 + EDR. El modèło dotà de Wi-Fi + 3G supòrta łe reti çełułàri UMTS/HSDPA e GSM/EDGE , inclùde, inòltre, on casètin par schède micro-SIM posixionà sol lato sinìstro del dispoìtivo. Ła variante 3G contiène anca on sistèma A-GPS, mèntre tuti i modèłi i gà na busoła dixìtałe. Cofà ł'iPhone e ł'iPod Touch, l'iPad xe in gràdo de exegùir soło softuér scarìcai dal'App Store. L'iPad xe in gràdo de exegùir ła major pàrte de łe aplicaxioni par iPhone e iPod Touch: graxie a on botòn de contròło de zoom, xe posibiłe exegùir tałi aplicaxioni sia in formà grafègo orixinàłe che i na version ingrandìa. L'iPad inclùde ste aplicaxioni de bàxe: Safari, Mail, Foto, Video, YouTube, iPod, iTunes Store, App Store, Maps, Note, Całendàrio e Contati. iPad pòl visùałixar l'antèprima dei file de Mail tramidè Quicklook e ofre ła riçèrca glòbałe Spotlight.